Georges Bernanos (20. februar 1888 - 5. jul 1948) bio je francuski književnik, najpoznatiji po romanima Sous le soleil de Satan i Journal d'un curé de campagne, na koje je snažan uticaj imala njegova katolička vjera. Bernanos, koji je kao francuski vojnik bio nekoliko puta ranjavan tokom Prvog svjetskog rata, je slavu stekao u međuratnom periodu, kada je bio poznat i po političkom angažmanu, odnosno kao pristaša radikalno desne monarhističke stranke Francuska akcija. Zbog svojih uvjerenja je nakon izbijanja građanskog rata otišao u Španiju da se bori na strani Franca, ali su ga tamošnja iskustva natjerala da se okrene protiv fašizma te svoje sunarodnjake upozorava na opasnost od nacističke Njemačke. Godine 1938. je otišao u egzil u Latinsku Ameriku, odakle se za vrijeme Drugog svjetskog rata priključio Slobodnim Francuzima Charlesa De Gaullea.